รบกวนสอบถามคุณครับ คือ ผมมีเหตุการณ์ต้องเข้าโรงพยาบาลประมาณ หนึ่งเดือน ระหว่างนั้นมีการสวนสายปัสสาวะ อยู่ตลอดเวลา และ หลังจากกลับมาบ้านแล้วยังคงต้องใส่สายสวนอยู่อีกประมาณ หนึ่งเดือน รวมเวลาใส่สายสวนปัสสาวะประมาณ สองเดือน โดยคุณแจ้งว่าการที่ต้องใส่นานเนื่องจากมีลักษณะอาการติดเชื้อ ปัสสาวะยังคงมีเลือดปน ซึ่งหลังจากเอาออก ประมาณ 1 เดือน จึงได้เริ่มมีเพศสัมพันธ์ ตามปกติ แต่พบว่าไม่มีการหลั่งออกมาเลย ในช่วงแรก หลังจากนั้นประมาณ 1 เดือน จึงเริ่มมีการหลั่งแต่ไม่พบตัวอสุจิ จึงได้ไปพบแพทย์ ซึ่งได้รับการวินิจฉัยเบื้องต้นว่า น่าจะเกิดจากการที่ท่อนำอสุจิอุดตัน ถ้าอยากมีบุตรต้องทำการดูดอสุจิจากอัณฑะโดยตรง ซึ่งผมไม่อยากครับ จึงอยากสอบถามว่า มีวิธีแก้ไขอย่างไรได้บ้างครับ เพราะตอนนี้อยากกมีบุตรแแบบธรรมชาติครับ
สวัสดีค่ะ การมีบุตรยากจากสาเหตุทางเพศชายอาจเกิดจาก-ตัวอสุจิไม่แข็งแรง หรือมีจำนวนน้อยเกินไป-มีท่อนำอสุจิตีบหรือตัน จากการอักเสบหรือติดเชื้อ หรือมีอุบัติเหตุนำมาก่อน-ความผิดปกติที่ลูกอัณฑะ-ความผิดปกติของสมองส่วนไฮโปธาลามัสและต่อมใต้สมองการมีท่อนำอสุจตีบหรือตันนั้น การรักษาอาจจะต้องตรวจอย่างละเอียดโดยผู้เชี่ยวชาญคือศัลยแพทย์ด้านระบบท่อปัสสาวะ ว่าการตีบตันอยู่ที่ตำแหน่งใด สามารถใช้การผ่าตัดเพื่อเอามาเชื่อมกันได้หรือไม่ ถ้าทำไม่ได้จริงๆ การใช้เทคโนโลยีเด็กหลอดแก้ว หรือการผสมเทียมข้างนอกก็อาจเข้ามาเป็นทางเลือกค่ะ โดยปัจจุบันเทคโนโลยีในด้านดังกล่าวได้พัฒนาไปมาก ไม่ได้มีความน่ากลัวหรืออันตรายแต่อย่างใด สามารถทำได้อย่างปลอดภัยในการดูแลของผู้เชี่ยวชาญค่ะ